Vághosszúfalu 2002-ben
Tisztelt polgárok!

            Elérkezett a 2002-es esztendő utolsó napja.   Ilyenkor  sokan  közülünk  képzeletben átfutják az elmúlt 365-napot, hogy még egyszer megvizsgálják mit hoztak, mi volt jó bennük és mi az, amire nem szivesen emlékeznek vissza.
            Községünk lakosainak száma az év végén 919 volt, 446 férfi és 473 nő. A 0-18 éves korúak 164-en voltak, 18-60 éves korig 555-en voltak, 60 év felettiek 200-an .
Az év folyamán 49-en költöztek községünkbe és 15-en költöztek el.  Az elmúlt évben 6 újszülöttel gyarapodtunk, de sajnos 14-en örökre eltávoztak közülünk.11 házasságot kötöttek az elmúlt évben. 
A munkanélküliek száma  az év végére elérte a 93-t.
Negyvenketten foglalkoztak magánvállalkozással,  8-an  pedig magángazdaként tevékenykedtek, akik 125,7 ha földön gazdálkodtak. Magánszemélyek használatában 244,3 ha szántóföld volt. 
A lakóházak száma elérte a 331-et, ebből 282 volt lakott és 49 nem lakott.
Az év folyamán családi ház építésére 3 építési engedély,  lakhatási engedély pedig 2 családi házra lett kiadva.
A község tényleges bevételei a 2002-es évben 10.796.851,-Sk tettek ki.
A bevételek között a legnagyobb tétel   1.900.321,-Sk a fizikai személyek - alkalmazottak és magánvállalkozók adójából származó részesedés.
A jogi személyek - cégek  adójából származó részesedés 176.501,- Sk-t tett ki. 
Állami támogatást 241.920,- Sk értékben kaptunk az önkormányzati feladatok ellátására.
Az SPP r.t. - től visszakaptuk a gázosításba 1994/1995–ben befektettett  6.000.000,- Sk-t.   
A község kiadásai  5.423.730,-  Sk-t tettek ki.   A kiadások   között a legnagyobb tételek a következők voltak:
        
községi hivatal - helyi közigazgatás    1.038.924,-Sk
komunális hulladék
gyűjtése, likvidálása                               223.907,-Sk
zöld területek karbantartása                   161.056,-Sk
közvilágítás                                           169.143,-Sk
kanalizáció-beruházási költségei         1.790.384,-Sk 
testnevelés  és sport                               145.771,-Sk
alapiskola                                              667.566,-Sk
óvoda                                                    366.086,-Sk
iskolai étkezde                                       110.400,-Sk
nyugdíjasok klubja                                  48.610,-Sk
kultúrház működtetése és
karbantartása                                           25.632,-Sk
könyvtár működtetése és
karbantartása                                           30.615,-Sk

- 2 -

        Az elmúlt évben üzembe helyeztük a kanalizáció második szakaszát:  - 627 m gravitációs vezetéket a csatlakozóvezetékekkel, a 2-es számú földalatti szivattyú állomás, valamint 730 m nyomóvezetéket a kettes számú szivattyú állomásból az első szakasz gravitációs vezetékébe. 
Az iskola épületén kicseréltük az esőcsatornákat  és kifestettük a felső szint helységeit.

       Végezetül ezúton mondunk köszönetet a község alkalmazottainak egész évi munkájukért, valamint mindazoknak akik valamilyen formában hozzájárultak községünk fejlődéséhez ill. jó hírnevének öregbítéséhez.
A következő 2003-as évben kívánunk községünk minden polgárának sok erőt, egészséget és szerencsét. 

                Békés, boldog, sikerekben gazdag új esztendőt, az egész falunak! 

Vághosszúfalu, 2002.december 31.

                                                                                                                                Izsóf Róbert 
                                                                                                              polgármester